CELEX: E2010P0013
Language: da
Date: 2010-08-23 00:00:00
Title: Sag anlagt den 23. august 2010 af Aleris Ungplan AS mod EFTA-Tilsynsmyndigheden (Sag E-13/10)

25.11.2010   
            
            
               DA
            
            
               Den Europæiske Unions Tidende
            
            
               C 320/21
            
         Sag anlagt den 23. august 2010 af Aleris Ungplan AS mod EFTA-Tilsynsmyndigheden
   (Sag E-13/10)
   2010/C 320/10
   Aleris Ungplan AS ved advokat Jon Midthjell, Advokatfirmaet Midthjell AS, Grev Wedels plass 5, 0151 Oslo, NORWAY, har den 23. august 2010 anlagt sag mod EFTA-Tilsynsmyndigheden ved EFTA-Domstolen.
   Sagsøger har nedlagt følgende påstande:
   
               1)
            
            
               EFTA-Tilsynsmyndighedens afgørelse nr. 248/10/KOL vedrørende sag nr. 66111 og 66744 af 21. juni 2010 annulleres.
            
         
               2)
            
            
               Det pålægges EFTA-Tilsynsmyndigheden at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøger, Aleris Ungplan AS, er privat udbyder af ungdomstjenester i Norge. Aleris Ungplan AS er et helejet datterselskab af Aleris Group, som har hovedsæde i Stockholm, Sverige.
            
         
               —
            
            
               Sagsøgeren indgav klage til EFTA-Tilsynsmyndigheden, hvori det blev gjort gældende, at udelukkelse af alle andre udbydere af ungdomsforsorgstjenester end nonprofit- organisationer fra to offentlige udbud vedrørende ungdomsforsorgstjenester i Norge var i strid med EØS-aftalen.
            
         
               —
            
            
               Med den anfægtede afgørelse afsluttede EFTA-tilsynsmyndigheden sagen, idet den fastslog, at udelukkelsen ikke var i strid med EØS-aftalen.
            
         
               —
            
            
               Sagsøger gør gældende, at EFTA-Tilsynsmyndigheden
               
                           —
                        
                        
                           har tilsidesat princippet om ligebehandling i artikel 2 i direktiv 2004/18/EF og reglerne for offentlige indkøbskontrakter i EØS-lovgivningen, og
                        
                     
                           —
                        
                        
                           har tilsidesat sin pligt til at give en tilstrækkelig begrundelse for sin afgørelse.